सामग्री: (सोनाक्षी-बिपाशा साथ-साथ)

'आर...राजकुमार' के प्रमोशन पर पत्रकारों से बात करते हुए उन्होंने कहा, "मुझे छोटे क़द के लड़के पसंद नहीं है. मैं लंबे क़द का और अच्छे सेंस ऑफ़ ह्यूमर वाला लड़का पसंद करूंगी. जो बुद्धिमान हो, जिसके साथ बात करने में मज़ा आए और जो अच्छा दिखता हो."

अपने साथी कलाकारों में वो अक्षय कुमार और दीपिका पादुकोण के स्टाइल से प्रभावित हैं. सोनाक्षी के मुताबिक़, "अक्षय और दीपिका जो भी पहन लेते हैं उन पर अच्छा लगता है. दोनों को अपने आपको हैंडल करना बख़ूबी आता है.

सलमान से झगड़ा ?

इस बीच ख़बरें आईं थीं कि सलमान ख़ान उनसे नाराज़ हैं. ख़बरों के मुताबिक़ वो अपनी फ़िल्म 'किक' में सोनाक्षी को लेना चाहते थे लेकिन बात नहीं बनी इस वजह से सलमान कथित तौर पर ग़ुस्सा हो गए थे.

सोनाक्षी ने कहा, "सलमान अगर मुझसे नाराज़ हैं तो उनसे पूछिए. मुझसे क्यों पूछ रहे हैं. जहां तक मेरी जानकारी है ऐसा कुछ नहीं है. 'किक' के लिए मुझे बहुत पहले अप्रोच किया गया था लेकिन फ़िल्म शुरू हुई नहीं इस बीच मैंने दूसरी फ़िल्में साइन कर लीं."

क्या भविष्य में वो सलमान के साथ काम करेंगी ? सोनाक्षी का जवाब था, "फ़िलहाल तो ऐसा कुछ भी नहीं है. आगे कुछ होगा तो देखा जाएगा."

'आर...राजकुमार'

'आर...राजकुमार' निर्देशक प्रभु देवा के साथ उनकी दूसरी फ़िल्म है. इससे पहले प्रभु देवा के निर्देशन में वो 'राउडी राठौर' में काम कर चुकी हैं.

फ़िल्म के हीरो शाहिद कपूर का ट्रैक रिकॉर्ड पिछले कुछ समय से ठीक नहीं चल रहा है. 'मौसम', 'तेरी मेरी कहानी' और 'फटा पोस्टर निकला हीरो' जैसी उनकी कई फ़िल्में फ़्लॉप हो गईं थीं.

ऐसे में उनके साथ काम करते हुए उन्हें किसी तरह की असुरक्षा महसूस नहीं हो रही है. सोनाक्षी बोलीं, "शाहिद बहुत टैलेंटेड कलाकार हैं. असफलता के बावजूद उनके मार्केट में कोई असर नहीं पड़ा है. लोग उन्हें पसंद करते हैं. और इस फ़िल्म के बारे में हम दोनों ही आशावान हैं."

'बिकिनी हीरोइन नहीं हूं'

फ़िल्मों में अंगप्रदर्शन के सवाल पर सोनाक्षी कहती हैं, "मैं बिकिनी हीरोइन नहीं हूं. मुझे ऐसे दृश्य करना असहज लगता है और मैं नहीं करूंगी."

क्या भविष्य में सोनाक्षी अपने पिता शत्रुघ्न सिन्हा के साथ काम करना चाहेंगी.

इस पर सोनाक्षी ने कहा, "ज़रूर. लेकिन कहानी ऐसी होनी चाहिए जो मेरे पिता की दमदार पर्सनैलिटी के हिसाब से हो. सिर्फ़ साथ आने के लिए तो हम कोई फ़िल्म...\nपिछली सामग्री को संक्षेप में निम्नानुसार किया जा सकता है:
सोनाक्षी सिन्हा ने फ़िल्म 'दबंग' से अपना करियर शुरू किया जिसमें उनके हीरो थे सलमान ख़ान जिनकी लंबाई सोनाक्षी के तक़रीबन बराबर ही है. उनकी आने वाली फ़िल्म 'आर...राजकुमार' है जिसमें उनके साथ हैं शाहिद कपूर और उनकी लंबाई भी सोनाक्षी के बराबर ही है. लेकिन असल ज़िंदगी में सोनाक्षी को लंबे क़द के लड़के पसंद हैं.